પણ અહિયા આ સવાલ એવો છે કે જનતા રેડ માટે હાર્દિક, જીજ્ઞેશ અને અલ્પેશે ગાંધીનગરની પસંદગી કેમ કરી હતી. જીજ્ઞેશનો મત વિસ્તાર વડગામ છે, અલ્પેશનો મત વિસ્તાર રાધનપુર છે અને હાર્દિકનું વતન વિરમગામ છે. આ ત્રણે યુવા નેતાઓ પણ જાણે કે તેમના વિસ્તારમાં પણ દારૂ તો વેચાય છે, તો પછી ત્યાં જનતા રેડ કરવા કેમ જતા નથી. તેમને ખબર છે કે તેમના પોતાના વિસ્તારમાં જો તેઓ જનતા રેડ કરશે તો તેમના પોતાના સમર્થકો નારાજ થશે. પોતાના વિસ્તારમાં દારૂ વેચનાર અને દારૂ પીનારા સાથે સીધો નહી તો આડકતરો સંપર્ક નિકળશે, ત્યાં કદાચ જનતા રેડમાં બે આંખની શરમ પણ ભરવી પડે, જેના કારણે તેમણે ગાંધીનગરની પસંદગી કરી હશે.